PATVIRTINTA

 Šilutės lopšelio-darželio „Žibutė“

 direktoriaus 2024 m. vasario 29 d.

 įsakymu Nr. V1-34

**ŠILUTĖS LOPŠELIO-DARŽELIO „ŽIBUTĖ“**

**RESPUBLIKINIO IKIMOKYKLINIO IR PRIEŠMOKYKLINIO AMŽIAUS VAIKŲ IR PEDAGOGŲ VIRTUALAUS PROJEKTO**

**,,AŠ SAUGAU KNYGUTES” NUOSTATAI**

**Balandžio 2-oji – nuo 1967 m. pasaulyje minima Tarptautinė vaikų knygos diena. Tad kviečiame visas ikimokyklinio ir priešmokyklinio ugdymo įstaigas dalyvauti respublikiniame projekte ,,Aš saugau knygutes" ir ypatingą dėmesį skirti grupėse esančioms knygoms. Susitvarkykite savo bibliotekėles, „gydykite“, klijuokite knygas.**

**I SKYRIUS**

**BEDROSIOS NUOSTATOS**

1. Respublikinio virtualaus projekto „Aš saugau knygutes “ (toliau – Projektas) nuostatai reglamentuoja projekto tikslą, uždavinius, dalyvius, organizavimo ir vykdymo tvarką.
2. Projektą iniciavo ir organizuoja Šilutės lopšelio-darželio ,,Žibutė” (Cintjoniškių g.3., LT- 99128 Šilutė), ikimokyklinio ugdymo mokytojos: Evelina Bieliauskienė, Simona Vaitkutė. Projektą koordinuoja direktoriaus pavaduotoja ugdymui Jurgita Vingienė, pavaduotoja@silutezibute.lt.
3. Projekto partneriai – Šilutės rajono švietimo pagalbos tarnyba.
4. Projekto nuostatai skelbiami Šilutės lopšelio-darželio ,,Žibutė” internetiniame puslapyje [www.silutezibute.lt](http://www.silutezibute.lt) Aktualijų skiltyje, Facebook sukurtoje uždaroje grupėje ,,Aš saugau knygutes ” ir Facebook puslapyje „Auklėtoja auklėtojai (idėjos, darbeliai, pamokėlių planai)“.

**II SKYRIUS**

**TIKSLAS IR UŽDAVINIAI**

1. Projekto tikslas – ugdyti ikimokyklinio ir priešmokyklinio amžiaus vaikuose pagarbą knygoms, diegti meilę knygoms ir supažindinti juos su tvarumo svarba.
2. Uždaviniai:

 5.1 Ugdyti vaikų kūrybiškumą ir išradingumą ieškant būdų, kaip „gydyti“ knygutes.

5.2. Supažindinti su tvaraus naudojimo principais.

5.3. Suteikti vaikams kūrybinio džiaugsmo „gydant“ knygutes ir kuriant bendrą grupės knygą.

5.4. Ugdyti ugdytinių tarpusavio bendravimą bei bendradarbiavimą.

5.5. Įkvėpti meilę knygoms.

**III SKYRIUS**

**DALYVIAI**

1. Projekte kviečiami dalyvauti Lietuvos Respublikos ikimokyklinio ir priešmokyklinio ugdymo įstaigų pedagogai, ugdytiniai, jų tėvai.

**IV SKYRIUS**

**ORGANIZAVIMO TVARKA**

1. Projektas vyksta 2024 m. balandžio 1 d. – balandžio 30 d.
2. Norintys dalyvauti projekte registruojasi Semi plius sistemoje.
3. Dalyviai tvarko savo bibliotekėles, pasirinktomis priemonėmis „gydo“, klijuoja knygutes ir sukuria bendrą grupės knygą (pasakos, gamta, gyvūnai, nuotykiai ir kt.).

Visa tai fiksuojama ir nuotraukos keliamos į uždarą facebook grupę „Aš saugau knygutes“.

1. Autorius sutinka eksponuoti atsiųstų darbų nuotraukas internetinėje erdvėje.
2. Projekto dalyviai nuo 2024 m. balandžio 1 d. iki 2024 m. balandžio 30 d. jungiasi į Facebook uždarą grupę „Aš saugau knygutes“ ir talpina nuotraukas arba koliažus.
3. Įkeliant nuotraukas, koliažą, nurodyti: miestą, įstaigos pavadinimą, grupės pavadinimą ir amžiaus grupę, pedagogo vardą ir pavardę.
4. Projekto dalyvių ir kūrybinių darbų skaičius iš vienos įstaigos neribojamas.

**V SKYRIUS**

**BAIGIAMOSIOS NUOSTATOS**

1. Projekto dalyviai, pateikdami nuotraukas projekto organizatoriams, patvirtina, kad šios nuotraukos autorius yra gavęs joje esančių asmenų sutikimą.
2. Organizatoriai pasilieka teisę projekto dalyvių atsiųstas nuotraukas naudoti neatlygintinai, viešai publikuoti, nurodant autorines teises.
3. Mokytojams, vadovavusiems mokinių darbams, užsiregistravusiems [www.semiplius.lt](http://www.semiplius.lt) sistemoje, registracijos el. pašto adresu bus išsiųsta Šilutės rajono švietimo pagalbos tarnybos veiklos pažyma, o dalyviams mokiniams – padėkos.
4. Organizatoriai pasilieka teisę koreguoti projekto nuostatus.
5. Dėl papildomos informacijos kreiptis į pavaduotoją ugdymui Jurgitą Vingienę, tel. +370 630 48 684, el.p. pavaduotoja@silutezibute.lt, ikimokyklinio ugdymo mokytoją Eveliną Bieliauskienę, el.p. evelina.bieliauskiene@silutezibute.lt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_